CELEX: 62006TA0249
Language: bg
Date: 2009-03-10 00:00:00
Title: Дело T-249/06: Решение на Първоинстанционния съд от 10 март 2009 г. — Interpipe Niko Tube и Interpipe NTRP/Съвет (Дъмпинг — Внос на някои видове безшевни тръби от желязо или стомана с произход от Хърватска, от Румъния, от Русия и от Украйна — Изчисляване на нормалната стойност — Съдействие от страна на производството на Общността — Корекция — Функции, сходни с тези на агент, работещ на базата на комисиона — Единен стопански субект — Явна грешка в преценката — Предложение за гаранция — Право на защита — Задължение за мотивиране)

18.4.2009   
            
            
               BG
            
            
               Официален вестник на Европейския съюз
            
            
               C 90/25
            
         Решение на Първоинстанционния съд от 10 март 2009 г. — Interpipe Niko Tube и Interpipe NTRP/Съвет
   (Дело T-249/06) (1)
   
   (Дъмпинг - Внос на някои видове безшевни тръби от желязо или стомана с произход от Хърватска, от Румъния, от Русия и от Украйна - Изчисляване на нормалната стойност - Съдействие от страна на производството на Общността - Корекция - Функции, сходни с тези на агент, работещ на базата на комисиона - Единен стопански субект - Явна грешка в преценката - Предложение за гаранция - Право на защита - Задължение за мотивиране)
   2009/C 90/39
   Език на производството: английски
   
      Страни
   
   
      Ищци: Interpipe Nikopolsky Seamless Tubes Plant Niko Tube ZAT (Interpipe Niko Tube ZAT), по-рано Nikopolsky Seamless Tubes Plant „Niko Tube“ ZAT (Никопол, Украйна); и Interpipe Nizhnedneprovsky Tube Rolling Plant VAT (Interpipe NTRP VAT), по-рано Nizhnedneprovsky Tube-Rolling Plant VAT (Днепропетровск, Украйна) (представители: първоначално H.-G. Kamann и P. Vander Schueren, впоследствие P. Vander Schueren, avocats)
   
      Ответник: Съвет на Европейския съюз (представители: J.-P. Hix, подпомаган от G. Berrisch, avocat)
   
      Встъпила страна в подкрепа на ответника: Комисия на Европейските общности (представители: първоначално H. van Vliet и T. Scharf, впоследствие H. van Vliet и K. Talabér-Ritz)
   
      Предмет
   
   Искане за отмяна на Регламент (ЕО) № 954/2006 на Съвета от 27 юни 2006 година относно налагане на окончателно антидъмпингово мито върху вноса на някои видове безшевни тръби от желязо или стомана, с произход от Хърватска, Румъния, Русия и Украйна, за отмяна на Регламент (ЕО) № 2320/97 и Регламент (ЕО) № 348/2000 относно приключване на междинното преразглеждане и преразглеждането във връзка с изтичане на срока на прилаганите антидъмпингови мита спрямо вноса на някои видове безшевни тръби от желязо или нелегирана стомана, с произход, inter alia, от Русия и Румъния и от Хърватска и Украйна (ОВ L 175, стр. 4; Специално издание на български език, 2007 г., глава 11, том 46, стр. 138).
   
      Диспозитив
   
   
               1)
            
            
               Отменя член 1 от Регламент (ЕО) № 954/2006 на Съвета от 27 юни 2006 година относно налагане на окончателно антидъмпингово мито върху вноса на някои видове безшевни тръби от желязо или стомана, с произход от Хърватска, Румъния, Русия и Украйна, за отмяна на Регламент (ЕО) № 2320/97 и Регламент (ЕО) № 348/2000 относно приключване на междинното преразглеждане и преразглеждането във връзка с изтичане на срока на прилаганите антидъмпингови мита спрямо вноса на някои видове безшевни тръби от желязо или нелегирана стомана, с произход, inter alia, от Русия и Румъния и от Хърватска и Украйна, доколкото антидъмпинговото мито, определено за износа за Европейската общност на продуктите, произведени от Interpipe Nikopolsky Seamless Tubes Plant Niko Tube ZAT (Interpipe Niko Tube ZAT) и Interpipe Nizhnedneprovsky Tube Rolling Plant VAT (Interpipe NTRP VAT), надвишава митото, което е щяло да се приложи, ако не е била направена корекция на експортната цена във връзка с комисиона, когато продажбите са били осъществени с посредничеството на свързан търговец, а именно Sepco SA.
            
         
               2)
            
            
               Отхвърля жалбата в останалата ѝ част.
            
         
               3)
            
            
               Съветът понася направените от него съдебни разноски, както и една четвърт от тези на жалбоподателите. Комисията понася направените от нея съдебни разноски.
            
         
      (1)  ОВ C 261, 28.10.2006 г.